**SØKNAD OM SKATTEKORT OG TILDELING AV D-NUMMER TIL UTENLANDSKE ARBEIDERE SOM JOBBER MED JORDBÆR OG GRØNNSAKER**

For å yte bedre service til våre utenlandske arbeidere, oversendes herved skjema RF 1209BE, ”Søknad om skattekort for utenlandske borgere mv” på norsk/polsk og norsk/engelsk. Vi ber om at De som arbeidsgiver deler ut skjemaet til Deres ansatte med en anmodning om at dette tas med, ferdig utfylt ved oppmøte på Skattekontoret. Dette vil spare oss for mye arbeid samt bidra til mindre køer ved Skattekontoret.

*I utgangspunktet kreves personlig oppmøte pga at rekvirent, dvs. skranken skal foreta identitetskontroll. Dette kravet avviker vi dersom politiet (notarius publicus) har foretatt identitetskontroll.*

Hvis det er foretatt identitetskontroll av politiet, og det er snakk om mange arbeidstakere så kan arbeidsgiver ta kopi av pass og oppholds- og arbeidstillatelse og ta det med til oss. Hvis arbeidstakerne kommer selv ønsker vi at de kommer i puljer på cirka ti for å unngå kø.

Som det fremgår av søknadsskjemaet må statsborgere i en EØS stat eller Sveits ved oppmøte på vårt kontor, fremlegge gyldig pass eller annet identitetskort som er godkjent som reisedokument innen EU. Det samme gjelder for deres familiemedlemmer uansett statsborgerskap.

Statsborgere i Bulgaria, Estland, Latvia, Litauen, Polen, Romania, Tsjekkia, Slovakia, Slovenia og Ungarn, må også legge frem oppholdstillatelse med adgang til å ta arbeid når de er ansatt av en norsk arbeidsgiver. Dette gjelder også for deres familiemedlemmer uansett statsborgerskap.

Overgangsordningene for statsborgere fra ovennevnte land **kan** imidlertid falle bort fra 01.05.09 ( med unntak av Bulgaria og Romania). I tilfelle vil ny informasjon legges ut både av skatteetaten og politiet.

Andre utenlandske statsborgere må fremlegge gyldig pass og arbeidstillatelse.

NB. Ved opphold over 6 måneder kreves innvandringsmelding. Da får arbeidstakeren norsk personnummer og blir registrert bosatt i Norge.

For nordiske statsborgere er det tilstrekkelig å fremlegge gyldig førerkort samt en utskrift fra den enkelte stats folkeregister som ikke er eldre enn tre måneder. Dette for å vise statsborgerskapet. Men her som ovenfor vil vi likevel anbefale at man fremlegger gyldig pass.

Med hilsen

Skatt Midt-Norge